CELEX: 52013PC0764
Language: ro
Date: 2013-11-08
Title: Propunere de REGULAMENT AL CONSILIULUI privind alocarea posibilităților de pescuit în temeiul protocolului dintre Uniunea Europeană și Uniunea Comorelor de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți

|
			
		
		
		52013PC0764
		
			Propunere de REGULAMENT AL CONSILIULUI privind alocarea posibilităților de pescuit în temeiul protocolului dintre Uniunea Europeană și Uniunea Comorelor de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți /* COM/2013/0764 final - 2013/0382 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Pe baza autorizației
acordate de către Consiliu[1],
Comisia Europeană a deschis negocieri cu Uniunea Comorelor în vederea
reînnoirii protocolului la Acordul de parteneriat în domeniul pescuitului
dintre Comunitatea Europeană și Uniunea Comorelor. După
încheierea acestor negocieri, la 5 iulie 2013, negociatorii au parafat un
proiect de protocol nou. Noul protocol acoperă
o perioadă de 3 ani începând de la data de aplicare provizorie
stabilită la articolul 13, și anume 1 ianuarie 2014.
Obiectivul
principal al protocolului la acord este de a oferi navelor din Uniunea
Europeană posibilități de pescuit în zona de pescuit a Uniunii
Comorelor în limitele surplusului disponibil. Comisia s-a bazat, printre
altele, pe rezultatele unei evaluări ex-post realizate de experți
externi. 
Obiectivul
general este acela de a intensifica cooperarea dintre Uniunea Europeană și
Uniunea Comorelor în vederea instituirii unui cadru de parteneriat pentru
dezvoltarea unei politici sustenabile în domeniul pescuitului și pentru
exploatarea responsabilă a resurselor halieutice din zona de pescuit a
Uniunii Comorelor, în interesul ambelor părți. 
Mai precis, protocolul
prevede posibilități de pescuit în următoarele categorii:
–     
42 nave frigorifice de pescuit ton cu
plasă-pungă; 
–     
20 nave de pescuit cu paragate plutitoare. 
Este necesar să se definească metoda
de alocare a acestor posibilități de pescuit între statele membre.
Comisia propune, pe această bază,
adoptarea de către Consiliu a prezentului regulament.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRILOR
IMPACTULUI
Părțile interesate au fost
consultate în cadrul evaluării protocolului 2011-2013. În cadrul
reuniunilor tehnice, au fost consultați și experți din statele
membre. În urma acestor consultări, s-a ajuns la concluzia că este
oportun să se mențină un protocol în domeniul pescuitului cu
Uniunea Comorelor.
3.           ELEMENTELE JURIDICE ALE
PROPUNERII
Prezenta
procedură este inițiată în paralel cu procedurile referitoare la
decizia Consiliului de adoptare a aplicării provizorii a protocolului,
precum și cu decizia Consiliului cu privire la încheierea protocolului în
sine. 
2013/0382 (NLE)
Propunere de
REGULAMENT AL CONSILIULUI
privind alocarea posibilităților de
pescuit în temeiul protocolului dintre Uniunea Europeană și Uniunea
Comorelor de stabilire a posibilităților de pescuit și a
contribuției financiare prevăzute de Acordul de parteneriat în
domeniul pescuitului în vigoare între cele două părți
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 43 alineatul (3), 
având în vedere propunerea Comisiei Europene,
întrucât:
(1)       La 5 octombrie 2006,
Consiliul a adoptat Regulamentul (CE) nr. 1563/2006 privind încheierea Acordului
de parteneriat în sectorul pescuitului între Comunitatea Europeană și
Uniunea Comorelor [2].
(2)       La 3 mai 2007 și,
respectiv, la 6 martie 2008, Comunitatea Europeană și Uniunea
Comorelor și-au notificat încheierea procedurilor necesare pentru intrarea
în vigoare a Acordului de parteneriat între Comunitatea Europeană și
Uniunea Comorelor[3].
(3)       Un nou protocol la acordul de
parteneriat (denumit în continuare „noul protocol”) a fost parafat la 5 iulie
2013. Noul protocol acordă navelor din Uniunea Europeană
posibilități de pescuit în zona de pescuit în care Uniunea Comorelor
își exercită jurisdicția.
(4)       În data de [...], Consiliul a
adoptat Decizia …/2013/UE[4]
referitoare la semnarea și aplicarea provizorie a noului protocol.
(5)       Ar trebui să se
definească metoda de alocare a posibilităților de pescuit între
statele membre pentru perioada de aplicare a noului protocol.
(6)       În conformitate cu articolul
(10) alineatul (1) din Regulamentul (CE) nr. 1006/2008 al Consiliului[5], dacă există
suspiciuni conform cărora posibilitățile de pescuit alocate
Uniunii Europene în temeiul noului protocol nu sunt utilizate în mod exhaustiv,
Comisia informează statele membre în cauză în legătură cu
acest lucru. Absența unui răspuns în termenul stabilit de Consiliu se
consideră o confirmare a faptului că navele statului membru în
cauză nu își utilizează în mod exhaustiv posibilitățile
de pescuit în perioada avută în vedere. Perioada de timp respectivă
ar trebui stabilită.
(7)       Pentru a asigura desfășurarea
activităților de pescuit de către navele din Uniunea
Europeană, articolul 13 din noul protocol prevede posibilitatea aplicării
sale cu titlu provizoriu de către fiecare dintre părți începând
cu 1 ianuarie 2014.
(8)       Prezentul regulament ar
trebui să se aplice din momentul aplicării provizorii a noului
protocol, 
ADOPTĂ PREZENTUL REGULAMENT: 
Articolul 1
1.           Posibilitățile de
pescuit stabilite de protocolul dintre Uniunea Europeană și Uniunea
Comorelor de stabilire a posibilităților de pescuit și a
contribuției financiare prevăzute de Acordul de parteneriat în
domeniul pescuitului în vigoare între cele două părți (denumit
în continuare „protocolul”) sunt alocate între statele membre după cum
urmează:
–                        
42 nave de pescuit ton cu plasă-pungă:
–              
Spania:  21 de nave
–              
Franța:                        21 de nave
–                        
20 de nave de pescuit cu paragate plutitoare: 
–              
Spania:  8 nave
–              
Franța:                        9 nave
–              
Portugalia:         3 nave
2.           Regulamentul (CE) nr.
1006/2008 se aplică fără a aduce atingere protocolului și
Acordului de parteneriat în domeniul pescuitului între Comunitatea
Europeană și Uniunea Comorelor.
3.           Termenul în care statele
membre trebuie să confirme faptul că nu utilizează în mod
exhaustiv posibilitățile de pescuit acordate în temeiul acordului,
astfel cum prevede articolul 10 alineatul (1) din Regulamentul
(CE) nr. 1006/2008, se stabilește la zece zile lucrătoare
începând cu data la care Comisia le informează că posibilitățile
de pescuit nu sunt epuizate.
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene. 
Se aplică începând cu 1 ianuarie 2014.
Prezentul
regulament este obligatoriu în toate elementele sale și se aplică
direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               Adoptată la 18 martie 2013 de Consiliul
Agricultură și Pescuit. 
[2]               JO L 290, 20.10.2006.
[3]               JO L 125, 9.5.2008.
[4]               JO C …*
[5]               Regulamentul (CE) nr. 1006/2008 al Consiliului din 29
septembrie 2008 privind autorizațiile pentru activitățile de
pescuit ale navelor de pescuit comunitare în afara apelor comunitare și
accesul navelor țărilor terțe în apele comunitare (JO L 286,
29.10.2008, p. 33).